CPF จับมือ “สยามพิวรรธน์” มอบอาหาร-น้ำดื่ม ช่วยเหลือผู้ประสบอุทกภัย
CPF ผนึก “สยามพิวรรธน์” มอบอาหาร-น้ำดื่ม ช่วยเหลือผู้ประสบอุทกภัย ร่วมเคียงข้างฝ่าวิกฤตไปด้วยกัน
CPF ผนึก “สยามพิวรรธน์” มอบอาหาร-น้ำดื่ม ช่วยเหลือผู้ประสบอุทกภัย ร่วมเคียงข้างฝ่าวิกฤตไปด้วยกัน
7 ต.ค. 2565

บริษัท เจริญโภคภัณฑ์อาหาร จำกัด (มหาชน) หรือ CPF เฝ้าติดตามสถานการณ์และเข้าช่วยเหลือประชาชนในหลายจังหวัดต่อเนื่อง พร้อมผนึกกำลัง บริษัท สยามพิวรรธน์ จำกัด สภากาชาดไทย และพันธมิตร มอบอาหารและสิ่งของจำเป็น เพื่อร่วมเคียงข้างคนไทยฝ่าวิกฤตไปด้วยกัน
นายเอกปิยะ เอื้อวุฒิเกริก รองกรรมการผู้จัดการบริหาร ธุรกิจการค้าในประเทศ ซีพีเอฟ มอบน้ำดื่มซีพี ภายใต้โครงการ “CPF ส่งอาหารจากใจ สู้ภัยน้ำท่วม” ให้แก่ สยามพิวรรธน์ เพื่อจัดทำถุงยังชีพช่วยเหลือผู้ประสบอุทกภัยในพื้นที่ต่างๆ ทั่วประเทศ ผ่านสภากาชาดไทย ในโครงการ “สยามรวมใจ ไทยช่วยไทย” โดยมี นางมยุรี ชัยพรหมประสิทธิ์ กรรมการผู้จัดการใหญ่ สายองค์กรสัมพันธ์และสื่อสารองค์กร สยามพิวรรธน์ และ เภสัชกรหญิงจิราวรรณ สันติพิทักษ์ ผู้ช่วยผู้อำนวยการสำนักงานบรรเทาทุกข์และประชานามัยพิทักษ์ สภากาชาดไทย รับมอบ ณ พาร์ค พารากอน สยามพารากอน
นายเอกปิยะ เอื้อวุฒิเกริก กล่าวว่า ในทุกวิกฤตของประเทศ ทั้งโรคระบาดโควิด-19 ตลอดจนภัยพิบัติต่างๆ ซีพีเอฟ เป็นบริษัทแรกๆ ที่เร่งให้ความช่วยเหลือประชาชนในทุกพื้นที่อย่างรวดเร็ว ด้วยการสนับสนุนอาหารคุณภาพปลอดภัยให้คนไทยได้บริโภคอาหารอย่างเพียงพอ ตามนโยบายประธานอาวุโส นายธนินท์ เจียรวนนท์
“จากสถานการณ์น้ำท่วมที่เกิดขึ้น ซีพีเอฟ ไม่นิ่งนอนใจ เร่งระดมพนักงานจิตอาสาจากทุกกลุ่มธุรกิจ ลงพื้นที่มอบอาหาร น้ำดื่ม และสิ่งของจำเป็น เพื่อบรรเทาความเดือดร้อนแก่ผู้ประสบอุทกภัยอย่างต่อเนื่อง ในครั้งนี้บริษัทฯ ขอเป็นส่วนหนึ่งของสังคม ผนึกกำลัง พันธมิตรและภาคีเครือข่าย ส่งความห่วงใยและกำลังใจให้ผู้ประสบภัยสามารถฝ่าวิกฤตไปได้โดยเร็ว” นายเอกปิยะ กล่าว
สำหรับที่ผ่านมา ซีพีเอฟ สนับสนุนอาหารคุณภาพปลอดภัย ทั้งอาหารสด อาหารแห้ง อาหารพร้อมทาน น้ำดื่ม เครื่องอุปโภคและสิ่งของจำเป็น ภายใต้โครงการ “CPF ส่งอาหารจากใจ สู้ภัยน้ำท่วม” ในหลายพื้นที่ประสบภัยทันที อาทิ ชลบุรี ระยอง ฉะเชิงเทรา ขอนแก่น อุบลราชธานี นครราชสีมา มหาสารคาม ศรีสะเกษ ยโสธร เลย สุโขทัย เชียงใหม่ สระบุรี ลพบุรี ปราจีนบุรี รวมถึงกรุงเทพฯ เขตบางนา มีนบุรี สอดคล้องตามหลักปรัชญา “3 ประโยชน์สู่ความยั่งยืน”